<classify> Christian Bwaya KILA mwaka mpya unapoanza, ni kawaida kwa watu wengi kuweka maazimio fulani ya kutekeleza. Wapo ambao huazimia kubadili tabia wasizozipenda. Wengine huazimia kuanzisha mwenendo mpya wa maisha wanayoyatamani. Wengine hufikiria kutekeleza malengo fulani ya kijamii na kiuchumi yatakayobadili maisha yao kwa mwaka unaoanza. Ingawaukweli ni kuwa mwaka unapoanza kinachobadilika huwa ni tarehe tu, watu huwa na imanikuwa wanaingia kwenye zama za maisha mapya. Imani hiyo huambatana na jitihadaza kujaribu kubadili maisha yao yaendane na zama hizo mpya. Wanasema, mwaka mpyana mambo mapya. Hata hivyo, ni dhahirikuwa maazimio mengi yanayowekwa wakati mwaka unapoanza, huishia tarehe zamwanzoni mwa Januari. Msisimuko wa mipango mipya, maisha mapya, zama mpya,huishia mwaka ukiwa bado mpya. Baada ya hapo maisha hurudi kule kule yalikotoka. Tafitizinasema asilimia kati ya 8 na 10 tu ya watu wanaoweka malengo ya mwaka mpya,ndio hutekeleza malengo hayo kufikia mwisho wa mwaka. Maana yake asilimia kati ya90 na 92 huwa wanaweka maazimio yasiyotekelezeka. Katikamakala haya, tunajadili kwa nini maazimio mengi mazuri hufa kabla hayajaanza kutekelezwa. Mihemkoya kuanza mwaka Kuingiamwaka mpya ni jambo la kusisimua. Watu wengi hutafakari namna watu wengi walivyoshindwakuuona mwaka mpya. Kwamba wamejaaliwa huwafanya wajione kama watu wenye wajibufulani wa kubadili mtindo wao wa maisha yaendane na mwaka wanaouanza. Msisimkohuu, kwa hakika huwa ndio msingi wa maazimio mengi yanayowekwa wakati wa kuingiamwaka mpya. Kwa bahati mbaya maazimio yanayoongozwa na msisimko wa namna hiihayawezi kuleta matokeo yoyote ya maana. Malengoyasiyopimika Sambambana kuweka maazimio katika hali ya msisimko, watu wengi huweka malengo yasiyopimika.Haya ni yale malengo makubwa yanayopendeza masikioni lakini hayana namna ya kutathminiutekelezaji wake. Kwamfano, mtu anaweza kuwa na malengo ya kufanikiwa kwa mwaka unaoanza. Lakini unapomuulizaanamaana gani anapokusudia kufanikiwa, anakwambia basi tu anataka kufanikiwa. Lengohili la kufanikiwa, ni pana mno kwa sababu utekelezaji wake hauwezi kupimwa. Nakwa sababu ni vigumu kupima utekelezaji wake, ni rahisi lengo hili kupoteza uzitowake siku chache baada ya kuazimiwa. Kupuuziamambo madogo Utekelezajiwa malengo mengi ni matokeo ya mabadiliko ya tabia. Huwezi kutekeleza lengo lakuweka akiba kila mwezi kama huwezi kubadili tabia ya kufanya matumizi yasiyopangiliwa.Kwa mfano, inawezekana huwezi kuweka akiba kwa sababu unakuwa mwepesi wa kuwapawatu fedha usizokuwa nazo. Unatoa usicho nacho kwa sababu huna uwezo wa kusema hapana. Kadhalika,huenda unaishiwa kwa sababu una tabia ya kununua vitu usivyovihitaji. Hata unapokuwahuna fedha unatafuta furaha kwa kununua vitu fulani. Usipoweza kubadili tabia hizi,huwezi kutekeleza malengo unayojiwekea. Vilevile, watu wengi huwa hawafikirii namna mambo makubwa yanavyochangiwa na mambomadogo madogo. Na kwa sababu hawaoni mchango wa mambo madogo katika mambo makubwa,ni rahisi kupuuza mambo hayo ambayo kimsingi ndiyo yanayosaidia kuleta mabadilikomakubwa. Kwamfano, mtu anayetaka kuacha pombe, anafikiri kile anachotaka kukipata, yaani kuachapombe lakini hafikirii mchango wa mazingira yanayoambatana na unywaji wa pombe.Mazingira haya, kwa mfano, ni pamoja na kukaa katika maeneoyanayo hamasisha unywaji wa pombe na hata kuambatana na wanywaji wapombe. Unapoishi na walevi ni vigumu kubadili tabia unayotaka kuiacha. Kuachana na tabiawaliyonayo watu wako wa karibu ni sawa na kuwapinga. Si watu wengi wanaweza kukubalikuwapinga watu wao wa karibu. Hofuya kushindwa Watuwengi hawapendi kujisikia hatia. Wanapoona hawawezi kufanya kitu fulani wanatafutanamna ya kukwepa hatia yao. Mara nyingi, hatia hukwepwa kwa kuwabebesha lawama watuwengine. Hii ni hulka ya mwanadamu. Iliuweze kutimiza malengo yako, unahitaji kuwa na kifua cha kuvumilia hatia.Katika safari ya kutimiza malengo, unaweza kufika wakati kile unachokiishi kinaonekanakwenda kinyume kabisa na kile unachokitamani. Usiruhusu kukata tama na kuamua kuachanana malengo yako. Unahitaji kuendelea kusimamia kile unachokiamini hata kama uhalisiaunakuwa kinyume. Kwamfano, badala ya kuamua kuendelea kunywa pombe kwa sababu tu umerudia tabia hiyobaada ya jaribio la kuacha kwa juma moja, usikate tamaa. Kubali kujisikia hatia,na azimia kuendelea kujitahidi kujizuia. Kamaulilenga kuanza mazoezi kila siku asubuhi na unajikuta umeshindwa kufanya hivyokwa siku kadhaa, hatia isikufanye uachane na mpango wako. Kuwa na kifua chakuvumilia hatia na amua kusonga mbele na mpango wako. Hiyo inaitwa nguvu ya maamuzi. Kukata tamaa, mara nyingi, hutokana na imani kuwa unapolenga kutekeleza jambo, basi lazima ulitimize kwa asilimia 100. Hakuna malengo hufikiwa kwa asilimia hizo. Kubali kufanikiwa hata kwa asilimia 10 na uendelee mbele. Kuwa na maamuzi yanayoweza kuvumilika. Usikate tamaa.  <topic>: afya 